Cuneiform Tablet Struwe
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
KIŠIB e-na-sú-in DUMU ì-lí-a-lim KIŠIB a-šùr-DU₁₀ DUMU ki-i-ki sú-in-na-da DUMU en-um-a-šùr ú iš-ma-a-šur DUMU ḫi-na-a tap-pá-ú-ni šu-IŠTAR DUMU a-šùr-ba-ni en-nam-a-šùr DUMU ša-lim-a-ḫi-im ù ma-nu-um-ki-a-šùr DUMU a-ḫu-wa-qar i-na mì-ig-ra-tí-šu-nu i-na wa-aḫ-šu-ša-na i-bu-tù-ni-a-tí-ma a-mu-tám ša ma-nu-um-ki-a-šur ša a-na GAL sí-kà-tim i-ni-id-nu lu URUDU úṣ-a-am É šu-IŠTAR i-ba-ší lu i-ṣú-ur-tum lu URUDU i-na É.GAL-lim a-ḫu-ur lu URUDU i-na É.GAL-lim ú-ṣí-am 3-šu-nu a-na KÙ.BABBAR ù-ta-ru-ma KÙ.BABBAR a-na kà-ni-iš i-lá-ak-ma šu-IŠTAR en-nam-a-šur ú ma-nu-um-ki-a-šur a-na ṭup-pé-šu-nu ú da-na-tí-šu-nu e-ta-ú ú-lá ra-áb-šu a-dí e-ta-ú-ni a-ḫu-um i pá-ni a-ḫi-im mì-ma ú-lá i-lá-qé a-na a-wa-tim a-ni-a-tim kà-ru-um kà-ni-iš i-dí-ni-a-tí-ma IGI GÍR ša a-šur ší-bu-tí-ni ni-dí-in